Diari Oficial de la Generalitat Valenciana


Sumari del DOGV 6975, del 28-02-2013 (2013/2086)

ORDE 3/2013, de 19 de febrer, de la Conselleria d'Hisenda i Administració Pública, per la qual es convoca una beca per a la realització de pràctiques professionals en la Direcció General de Projectes i Fons Europeus.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6975

Data del DOGV
:   28-02-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/2086


Data del document
:   19-02-2013

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * ajuda pública

ORDE 3/2013, de 19 de febrer, de la Conselleria d'Hisenda i Administració Pública, per la qual es convoca una beca per a la realització de pràctiques professionals en la Direcció General de Projectes i Fons Europeus. [2013/2086]  
En el marc de la política dirigida a la formació de jóvens llicenciats que han finalitzat els seus estudis amb data recent, la Conselleria d'Hisenda i Administració Pública convoca la concessió d'una beca a fi de completar la seua formació i acostar-los el coneixement pràctic de l'Administració pública valenciana. Esta beca està prevista en el Programa Operatiu de la Comunitat Valenciana FEDER 2007-2013 i cofinançada en un 80 % per este fons estructural.  
En virtut de les facultats que em conferix l'article 7.3 del Decret 132/2009, de 4 de setembre, del Consell, pel qual es regula la concessió de beques,  
  
ORDENE  
  
Primer   
Convocar la concessió, en règim de concurrència competitiva, d'una beca per a llicenciats/ades en Economia o Administració i Direcció d'Empreses per a la realització de pràctiques professionals en la Direcció General de Projectes i Fons Europeus.  
  
Segon  
Aprovar les bases per les quals es regula esta convocatòria, incloses en l'annex I, així com el barem de mèrits que s'incorpora com a annex II.  
  
Tercer  
L'import global màxim destinat a finançar la beca puja a 12.000,00 € (dotze mil euros), a càrrec de l'aplicació pressupostària 50.83.27.120.03.2, línia T7367000, de la Llei de Pressupostos de la Generalitat per a l'exercici 2013.  
  
Quart  
Es delega en el director general de Projectes i Fons Europeus la facultat de resoldre la convocatòria, així com les facultats d'interpretació i resolució de les incidències que es produïsquen, i se l'autoritza perquè dicte les resolucions i instruccions necessàries per a l'execució de les disposicions d'esta orde.  
  
Quint  
No cal notificar esta convocatòria a la Comissió Europea perquè no posseïx tots els requisits de l'article 107.1 del Tractat de Funcionament de la Unió Europea, ja que l'ajuda va dirigida a l'atorgament d'una beca per a pràctiques professionals els beneficiaris de la qual són persones físiques que no exercixen activitat econòmica i, per tant, no afecta els intercanvis comercials entre els estats membres, no produïx cap falsejament a la competència ni afavorix determinades empreses o produccions, tot això de conformitat amb l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o notificar ajudes públiques (DOCV 5596, d'11 de setembre).  
  
  
Sext  
Esta orde esgota la via administrativa. De conformitat amb les disposicions dels articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb els articles 10, 14 i 46 de la Llei 29/1988, de 13 de juliol, Reguladora de la Jurisdicció Contenciosa Administrativa, els interessats poden interposar un recurs de reposició, amb caràcter potestatiu, o alternativament poden interposar directament un recurs contenciós administratiu, tot això en els terminis i davant dels òrgans que s'indiquen a continuació.  
a) El recurs de reposició s'ha d'interposar davant de la persona titular de la Conselleria d'Hisenda i Administració Pública, en el termini d'un mes comptador des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació.  
  
València, 19 de febrer de 2013  
  
El conseller d'Hisenda i Administració Pública  
JUAN CARLOS MORAGUES FERRER  
  
  
  
ANNEX I  
  
Bases de la convocatòria d'una beca per a la realització de pràctiques professionals en la Direcció General de Projectes i Fons Europeus  
  
Primera. Objecte  
Esta convocatòria té com a objecte la concessió d'una beca, en règim de concurrència competitiva, per a llicenciats/ades en Economia o Administració i Direcció d'Empreses per a completar la seua formació pràctica en matèries relacionades amb el seguiment i la verificació del PO FEDER CV 2007-2013, així com la disseminació de coneixements sobre la normativa i el requeriment del FEDER.  
  
Segona. Marc jurídic  
El règim jurídic aplicable a l'aprovació d'estes bases i convocatòria és el següent:  
- Llei 38/2003, de 17 de novembre, General de Subvencions.  
- Decret 132/2009, de 4 de setembre, del Consell, pel qual es regula la concessió de beques.  
- Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II de les beques de pràctiques professionals del Decret 132/2009.  
- Reial Decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
- Text refós de la Llei d'Hisenda Pública de la Generalitat, aprovat per mitjà del Decret Legislatiu de 26 de juny de 1991.  
- Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Tercera. Requisits que han de posseir les persones sol·licitants  
1. Podrà optar a l'obtenció d'esta beca qui posseïsca, en el termini de presentació de sol·licituds, els requisits següents:  
a) Nacionalitat espanyola o de qualsevol estat membre de la Unió Europea.   
Els aspirants que no posseïsquen la nacionalitat espanyola hauran d'acreditar prou coneixements d'alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.  
b) No ser major de 35 anys.  
c) Estar en possessió del títol de llicenciat/ada en Economia o en Administració i Direcció d'Empreses o equivalent, expedit o homologat per les autoritats espanyoles corresponents, i que no hagen transcorregut més de cinc anys des de la seua obtenció.  
d) No haver sigut beneficiari de beques de pràctiques professionals en la Generalitat per un període igual o superior a 36 mesos.  
e) No patir malaltia o discapacitat que impossibilite el compliment de les seues obligacions.  
f) No trobar-se sotmés a les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions, la qual cosa s'acreditarà per mitjà de la declaració responsable inclosa en el model de sol·licitud que estarà accessible en la seu electrònica de la Generalitat ().  
2. No podran optar a esta beca els qui en el moment de publicar-se la convocatòria ja estiguen beneficiant-se d'una beca de pràctiques professionals en la Generalitat, llevat que es concórrega a la mateixa beca de què són beneficiaris o que resten menys de dos mesos per a la finalització.  
  
Quarta. Duració de la beca i pròrroga  
1. El període de duració de la beca serà de dotze mesos des de la data que s'indique en la resolució de concessió. En tot cas, la duració quedarà condicionada a l'existència de dotació econòmica en els diferents exercicis pressupostaris afectats.  
2. El període de duració podrà prorrogar-se sense necessitat de nova convocatòria per un període màxim de dotze mesos addicionals, sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
  
Quinta. Dotació econòmica  
1. La dotació econòmica pressupostària de la beca serà de 1.000 € (mil euros) bruts mensuals, i l'import total pujarà a 12.000 € (dotze mil euros) bruts anuals.  
Sobre este import haurà de practicar-se la retenció corresponent a compte de l'Impost sobre la Renda de les Persones Físiques, així com la cotització corresponent a la Seguretat Social en els termes establits en el Reial Decret 1493/2011, de 24 d'octubre, i les altres que, si és el cas, puguen correspondre.  
2. En cas de pròrroga de la beca, en el segon període la quantia procedent serà la que hi resulte aplicable d'acord amb la resolució a què es referix l'article 17.1 del Decret 132/2009, de 4 de setembre, del Consell, pel qual es regula la concessió de beques, que estiga vigent en eixe període.  
3. L'import de la beca s'abonarà mensualment, amb un certificat previ de la Subdirecció General de Projectes i Fons Europeus i informe favorable del Servici de Verificació i Control de Fons Comunitaris.  
  
4. Esta beca està inclosa en el Programa Operatiu de la Comunitat Valenciana FEDER 2007-2013, i està cofinançada en un 80 % per este fons estructural.  
  
Sexta. Organisme en què es realitzaran les pràctiques  
El becari/ària realitzarà les pràctiques professionals en el Servici de Verificació i Control de Fons Comunitaris de la Direcció General de Projectes i Fons Europeus, situat a València.  
  
Sèptima. Termini, lloc i forma de presentació de les sol·licituds  
1. El termini de presentació de sol·licituds serà de 15 dies hàbils, comptadors a partir de l'endemà de la publicació d'esta convocatòria en el Diari Oficial de la Comunitat Valenciana.  
2. Les persones aspirants a obtindre la beca presentaran, exclusivament per via electrònica, la sol·licitud dirigida a la Direcció General de Projectes i Fons Europeus i un currículum de forma completa segons els models normalitzats. Per a això, cal accedir a la seu electrònica de la Generalitat (), clicar en l'apartat «Servicis en línia», buscar el tràmit dissenyat a este efecte i omplir els formularis disponibles, a fi de poder obtindre l'autobaremació inicial dels mèrits adduïts en el currículum, que es calcularà de forma automàtica a partir de la informació que s'hi aporte.  
3. Hi ha una adreça electrònica d'assistència tècnica, , destinada a resoldre qualsevol problema tècnic relacionat amb la presentació electrònica de la sol·licitud.  
4. En cas de presentació de més d'una sol·licitud, únicament es tindrà en compte l'última presentada, i s'arxivaran les anteriors.  
5. El formulari de sol·licitud incorpora una declaració responsable per mitjà de la qual el sol·licitant manifesta, sota la seua responsabilitat, que totes les dades recollides en la sol·licitud i en el currículum que adjunta són verídiques i que es troba en possessió de la documentació que així ho acredita, i que queda a disposició de la Generalitat per a la comprovació, el control i la inspecció posterior que s'estimen oportuns. D'acord amb les disposicions de l'article 71 bis de la Llei 30/1992, la inexactitud, la falsedat o l'omissió, de caràcter essencial, de qualsevol dada o manifestació de la declaració responsable, així com la falta d'acreditació dels requisits exigits, determinarà la impossibilitat de continuar en la convocatòria.  
6. Igualment, inclou una autorització perquè l'Administració obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions (BOE 176, 25.07.2006).  
7. Així mateix, en el formulari hi ha una indicació que les dades de caràcter personal que conté seran incloses en un fitxer per al seu tractament pel titular responsable, fent ús de les funcions pròpies que tinga atribuïdes i en l'àmbit de les seues competències. Al seu torn, s'informa els interessats de la possibilitat d'exercir els drets d'accés, rectificació, cancel·lació i oposició, tot això de conformitat amb les disposicions de l'article 5 de la Llei Orgànica 15/1999, de Protecció de Dades de Caràcter Personal (BOE 298, 14.12.1999).  
  
8. Per a poder realitzar la presentació electrònicament, el sol·licitant haurà de disposar de firma electrònica per mitjà del certificat reconegut per a ciutadans emés per l'Agència de Tecnologia i Certificació Electrònica () o del DNI electrònic.  
9. La presentació de la sol·licitud en el registre electrònic es podrà acreditar per mitjà del rebut expedit per este de manera automàtica. Es podrà recuperar este justificant de registre accedint a l'àrea personal (), apartat «Sol·licituds entregades». A l'efecte del còmput de terminis, serà vàlida i produirà efecte jurídic la data d'entrada que es consigne en el rebut expedit pel registre electrònic. La Generalitat garantix que la data i l'hora assignada en el rebut és l'hora oficial que establix el Reial Institut i Observatori de l'Armada. La recepció en dia inhàbil a la unitat corresponent s'entén efectuada el primer dia hàbil següent. Es consideraran inhàbils els que tinguen la condició de festes oficials a la Comunitat Valenciana.  
  
10. El sol·licitant podrà realitzar el seguiment de la tramitació de la beca accedint a la seu electrònica i seleccionant al tràmit de consulta de beca creat a este efecte.  
11. La presentació de la sol·licitud per a optar a estes beques implicarà l'acceptació per la persona sol·licitant de les bases d'esta convocatòria.   
  
Octava. Presentació de documentació acreditativa dels mèrits  
1. A fi de reduir càrregues administratives a les persones interessades, no s'adjuntarà a la sol·licitud i el currículum cap documentació.  
  
2. Les sol·licituds que hagen sigut seleccionades per a la fase d'entrevista hauran de presentar la documentació acreditativa dels mèrits detallats en el currículum en el moment en què acudisquen a la realització de l'entrevista. Esta documentació és la següent:  
a) Títol de llicenciat homologat per les autoritats espanyoles, dels exigits en la base tercera, apartat 1, lletra c, d'esta convocatòria.  
  
b) Expedient acadèmic compulsat amb la nota mitjana oficial.  
c) Documentació acreditativa dels mèrits al·legats en el curriculum vitae.   
d) Documentació que acredite trobar-se en algun dels supòsits establits en l'apartat 6 de la base desena que determinen la preferència de la concessió de la beca en cas d'empat en la valoració.  
  
Tots els documents seran originals o fotocòpies compulsades.   
Si la documentació presentada no posseïx els requisits indicats en esta convocatòria o no s'aporten alguns dels documents exigits, es requerirà l'interessat/ada perquè, en el termini màxim i improrrogable de deu dies hàbils, esmene o adjunte els documents preceptius, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 23.5 de la Llei 38/2003, de 17 de novembre, General de Subvencions, i amb l'article 15.5 del Decret 132/2009, de 4 de setembre, del Consell, pel qual es regula la concessió de beques, amb la indicació que, en cas que no ho faça, se li tindrà per desistit en la seua sol·licitud amb una resolució prèvia dictada a este efecte.  
3. Els mèrits que no siguen acreditats suficientment no seran tinguts en compte a l'efecte de la valoració. El compliment temporal dels mèrits s'entendrà referit a la data de finalització del termini de presentació de sol·licituds.  
4. Si en qualsevol moment del procés arriba a coneixement de la comissió avaluadora corresponent que algun dels sol·licitants no posseïx la totalitat dels requisits exigits, ha de requerir-li l'acreditació d'estos requisits. En el cas que no siguen acreditats en el termini que s'establisca en el requeriment efectuat, quedarà exclòs del procés, amb la indicació prèvia de les inexactituds o falsedats formulades pel sol·licitant.  
  
  
Novena. Instrucció del procediment i comissió d'avaluació  
1. L'ordenació i la instrucció del procediment correspondrà al Servici de Verificació i Control de Fons Comunitaris.  
2. Per a l'examen de les sol·licituds de la beca i l'elaboració de les propostes oportunes es constituirà una comissió d'avaluació, que estarà integrada pels membres següents:  
a) President o presidenta: la persona titular de la Subdirecció General de Projectes i Fons Europeus.  
b) Vocals: la persona titular del Servici de Verificació i Control de Fons Comunitaris.  
c) Un/Una tècnic/a designat/ada pel director general de Projectes i Fons Europeus, que actuarà com a secretari/ària.  
El director general de Projectes i Fons Europeus designarà si és el cas, els substituts d'estos membres de la comissió.  
3. Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.  
4. La comissió adaptarà el seu funcionament al que s'establix en la convocatòria i en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú pel que fa a la composició i el funcionament dels òrgans col·legiats, prendrà els acords per majoria simple i estendrà actes de les sessions que celebre i dels acords que adopte.  
  
Desena. Procés de selecció  
1. La comissió d'avaluació es reunirà dins dels 15 dies següents a la finalització del termini de presentació de sol·licituds. La selecció de tots els becaris/àries s'ordenarà provisionalment d'acord amb la puntuació obtinguda en l'autobaremació inicial, que s'obtindrà automàticament quan els sol·licitants òmpliguen el currículum.  
  
2. La llista provisional es publicarà durant 10 dies en la seu electrònica o portal institucional de la Generalitat i Internet (), termini en què podran efectuar-se al·legacions que es dirigiran a la comissió d'avaluació.  
3. D'acord amb el que preveu la lletra E de l'annex II d'esta orde, les persones aspirants que obtinguen la millor puntuació seran convocades per a la realització d'una entrevista en què es valorarà, amb caràcter general, aptituds importants per al desenrotllament de les pràctiques professionals, com ara coneixements en auditoria, informàtica a nivell d'usuari i la normativa europea dels fons estructurals. Així mateix, hauran de presentar la documentació acreditativa dels mèrits detallats en el currículum quan acudisquen a la realització de l'entrevista. Tots els documents seran originals o fotocòpies compulsades.  
  
4. Una vegada finalitzat el tràmit de les entrevistes i, si és el cas, el termini previst en la base 8.2, la comissió d'avaluació publicarà la llista de les puntuacions i atorgarà un termini de 10 dies per a al·legacions.  
  
5. Una vegada finalitzat el termini d'al·legacions, la comissió d'avaluació, en el termini màxim de 10 dies, elaborarà una proposta de resolució al director general de Projectes i Fons Europeus, perquè resolga per delegació del conseller, en què s'indicarà la persona beneficiària i una borsa de reserva que estarà constituïda per les persones aspirants que no resulten adjudicatàries de la beca, prioritzada per orde de puntuació per a cobrir les vacants que puguen sorgir durant el període de la beca. Així mateix, s'hi inclourà una relació de les persones aspirants amb sol·licituds que han sigut desestimades i s'hi indicaran les causes que han motivat la denegació.  
6. En el supòsit d'empat, es resoldrà a favor de la persona aspirant que acredite en el moment de la realització de l'entrevista el reconeixement de l'òrgan competent de tindre una discapacitat. La resta de supòsits d'empat es resoldran a favor de la persona aspirant que presente millor expedient acadèmic, d'acord amb la valoració establida en el barem de mèrits. Si persistix l'empat, es resoldrà a favor de la persona aspirant que posseïsca la millor puntuació en la resta dels apartats del currículum, seguint el mateix orde que s'arreplega en el barem de referència. Si es manté l'empat, es resoldrà a favor de la persona aspirant amb millor puntuació obtinguda en l'entrevista.  
  
Onzena. Concessió, notificació i publicitat  
1. Vista la proposta de resolució formulada per la comissió, el director general de Projectes i Fons Europeus resoldrà la convocatòria per delegació del conseller.  
2. El termini màxim per a dictar i notificar la resolució procedent serà de tres mesos, comptadors des de la data de publicació d'esta convocatòria en el Diari Oficial de la Comunitat Valenciana, sense perjuí de l'ampliació de terminis en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Una vegada transcorregut este termini sense que s'haja dictat i notificat resolució expressa, les persones interessades podran entendre desestimades les seues sol·licituds per silenci administratiu.  
3. La resolució de concessió es publicarà en el Diari Oficial de la Comunitat Valenciana, amb expressió de la convocatòria, el programa i el crèdit pressupostari a què s'imputa la beca atorgada, el/la beneficiari/ària, la quantitat concedida i la seua finalitat.  
4. La publicació de la resolució esmentada produirà l'efecte de la notificació a les persones interessades, d'acord amb les disposicions dels articles 58 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la informació corresponent esmentada s'inserirà a la seu electrònica o portal institucional de la Generalitat en Internet ().  
5. Contra la resolució de concessió, que esgota la via administrativa, es pot interposar, potestativament, un recurs de reposició davant de la persona titular de la Conselleria d'Hisenda i Administració Pública, en el termini d'un mes comptador des de l'endemà de la publicació de la resolució o recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la resolució, sense perjuí de la interposició de qualsevol altre recurs que es considere oportú.  
  
Dotzena. Drets i obligacions de la persona beneficiària  
1. La persona beneficiària de la beca té les obligacions següents:  
a) Acceptar la concessió de la beca i renunciar a qualsevol altra beca.  
b) Incorporar-se a la Direcció General de Projectes i Fons Europeus en el termini que s'indique en la resolució de concessió.  
La no-incorporació injustificada del becari/ària en la data indicada s'interpretarà com una renúncia a la beca concedida. En este cas, es podrà concedir una nova beca al candidat o candidata que corresponga segons la regulació de la borsa de reserva per a substitucions establida en la base novena d'esta convocatòria.  
c) Realitzar l'activitat que ha motivat la concessió de la beca durant tot el període de la beca, d'acord amb les directrius que ordene la persona que exercisca la direcció tècnica del beneficiari de la beca.  
  
d) Trobar-se al corrent del compliment de les seues obligacions tributàries i davant de la Seguretat Social abans de dictar-se la proposta de resolució de concessió de la beca, de conformitat amb el que establix l'article 14.1e de la Llei 38/2003, de 17 de novembre, General de Subvencions.  
e) Guardar el secret i la confidencialitat deguts dels assumptes en què intervinga.  
f) Assumir la condició de beneficiari/ària del Fons Europeu de Desenrotllament Regional i acceptar la seua inclusió en la llista de beneficiaris publicada i d'acord amb les disposicions de l'article 6 del Reglament (CE) 1828/2006, de la Comissió, de 8 de desembre de 2006.  
g) Complir les altres obligacions que s'establixen en l'article 14 de la Llei 38/2003, de 17 de novembre, General de Subvencions, així com les que es deriven del conjunt de les bases d'esta convocatòria.  
h) Aportar en el termini dels 10 dies hàbils següents a la publicació de la resolució de concessió en el Diari Oficial de la Comunitat Valenciana, degudament omplit i subscrit per la persona beneficiària, l'imprés de domiciliació bancària, en què constarà el número de compte en què es rebran les transferències mensuals, i que es troba disponible en el portal institucional de la Generalitat en Internet ().  
  
2. L'obtenció de la beca en el marc d'esta convocatòria és incompatible amb l'exercici de les activitats pròpies de qualsevol altra beca o ajuda, la realització de qualsevol activitat laboral remunerada que supose concurrència amb l'objecte i la dedicació de la beca obtinguda o que impedisca el compliment de les obligacions derivades del seu desenrotllament normal, com també la prestació per desocupació.  
  
3. La condició de becari/ària no genera cap relació laboral ni administrativa amb la Generalitat i les quantitats abonades en cap cas tindran el caràcter de salari o retribució, sinó d'ajuda econòmica per als gastos que la beca comporta.  
D'acord amb el que preveu l'article 17.6 del Decret 132/2009, durant el període de vigència de la beca i a fi que la quantia de l'ajuda concedida no es veja indirectament minvada, es podran abonar ajudes complementàries per a compensar els gastos derivats de l'assistència a cursos, seminaris, esdeveniments o altres activitats que, a consideració del / de la tutor/a responsable, s'entenguen necessaris o convenients en funció dels propòsits de la mateixa beca. En estos casos, per a rescabalar els gastos es prendran com a referència els imports establits en el Decret 64/2011, de 27 de maig, del Consell, pel qual es modifica el Decret 24/1997, d'11 de febrer, sobre indemnitzacions per raó del servici i gratificacions per servicis extraordinaris.   
Quan el beneficiari o beneficiària de la beca concedida siga empleat o empleada de la Generalitat, quedarà en la situació administrativa que siga procedent, d'acord amb la normativa corresponent en matèria de funció pública.  
4. Durant el període de la beca, la persona beneficiària haurà d'exercir les pràctiques amb un horari màxim de 30 hores setmanals, que es distribuiran de la forma en què s'organitze per part del / de la tutor/a responsable.  
5. En acabar el període de duració de la beca, i en el termini màxim de 30 dies, el beneficiari/ària haurà d'entregar una memòria sobre les activitats realitzades i els coneixements adquirits. L'entrega de la memòria i l'informe favorable posterior per part del / de la tutor/a responsable seran condicions indispensables per al pagament de l'import de l'últim mes del període de duració de les beques.  
  
Tretzena. Obligacions de l'entitat concedent  
1. En relació amb la persona beneficiària de la beca, la Conselleria d'Hisenda i Administració Pública s'obliga a:  
a) Proporcionar el suport necessari, així com facilitar la utilització dels mitjans, instruments i equips que resulten necessaris per al desenrotllament normal de la seua activitat.  
b) Designar un/a tutor/a per a la coordinació, l'orientació i la direcció tècnica de l'activitat que haja d'exercir.  
El/La tutor/a assignarà les funcions a realitzar pel/per la becari/ària durant les pràctiques professionals, en farà el seguiment i prestarà el suport necessari i avaluarà l'aprofitament obtingut pel/per la beneficiari/ària.  
c) Vetlar pel desenrotllament adequat del programa de formació.  
2. Una vegada finalitzat el període de la beca i amb l'informe favorable del tutor o tutora, s'expedirà un certificat d'aptitud i aprofitament a favor del/de la becari/ària.  
  
Catorzena. Facultats d'interpretació i incidències  
1. El director general de Projectes i Fons Europeus, per delegació del conseller, resoldrà tant els dubtes com els conflictes que puguen plantejar el/la becari/ària en l'exercici de la seua funció, o la unitat administrativa que el tutele, després de vist l'expedient contradictori i amb subjecció plena a les disposicions del Decret 132/2009, de 4 de setembre, del Consell, pel qual es regula la concessió de la beca en esta convocatòria i en la resta de normativa general o sectorial que hi resulte aplicable.  
2. La renúncia de la beca suposarà la pèrdua de tots els drets inherents a esta i, per tant, el seu import deixarà de percebre's a partir d'eixe moment.  
3. En el supòsit que es produïsca vacant durant el període de la beca a causa de renúncia, abandó, incompliment d'obligacions o qualsevol altra incidència, se'n podrà concedir una de nova per la resta del període màxim de la beca. Per a això, es farà servir la borsa de reserva que resulte del procediment de selecció prèviament efectuat i segons l'orde prioritzat.  
4. En els supòsits en què com a conseqüència de part, adopció o acollida s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput. Igualment, en casos d'ingrés hospitalari prolongat es recuperarà amb posterioritat el temps de pràctiques interromput.  
  
Quinzena. Pèrdua del dret al cobrament i reintegrament  
1. Es produirà la pèrdua del dret al cobrament total o parcial de la beca en el supòsit de falta de justificació o de concurrència d'algunes de les causes previstes en l'article 37 de la Llei 38/2003, de 17 de novembre, General de Subvencions.  
2. Serà procedent el reintegrament de la quantitat percebuda i l'exigència de l'interés de demora corresponent des del moment de pagament de l'ajuda fins a la data en què s'acorde la procedència del reintegrament, d'acord amb les disposicions de l'article 37 de la Llei 38/2003, de 17 de novembre, General de Subvencions, així com en els casos següents:  
a) Quan es destine la quantitat percebuda a altres fins diferents a l'objecte de l'ajuda.  
b) Quan s'incórrega en algun dels casos d'incompatibilitat amb la beca previstos en esta convocatòria.  
3. En la tramitació dels procediments es garantirà en tot cas el dret d'audiència a la persona interessada.  
  
Setzena. Protecció de dades  
Les dades personals de totes les persones interessades, arreplegades durant el transcurs del procediment derivat d'esta convocatòria, seran incloses en un fitxer automatitzat, en els termes i les condicions que es recullen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de la llei orgànica esmentada, i en l'Orde 3/2011, de 8 de novembre, de la Conselleria d'Hisenda i Administració Pública (DOCV 6654, de 18 de novembre), per la qual es crea un fitxer de dades de caràcter professional denominat «Beques de pràctiques professionals».  
  
  
ANNEX II  
  
Barem per a l'avaluació dels mèrits personals en la concessió d'una beca per a la realització de pràctiques professionals en la direcció general de projectes i fons europeus  
  
A. Expedient acadèmic  
1. La puntuació assignada a l'expedient acadèmic coincidirà amb la nota mitjana ponderada i donarà lloc a una valoració entre 5 i 10 punts.  
Quan la ponderació s'haja realitzat amb un sistema de puntuació de 0 a 4, s'aplicaran les disposicions dels apartats 4 i 5 de l'article 13 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.  
2. Altres títols acadèmics oficials que no constituïsquen un requisit per a la concessió de les beques convocades es valoraran amb un màxim de 3 punts, atenent l'escala següent:  
- Doctor: 2 punts.  
- Altres llicenciatures: 1 punt.  
A. Coneixements de valencià:  
Només es valoraran els certificats expedits o homologats per la Junta Qualificadora de Coneixements de Valencià, d'acord amb l'escala següent, i es puntuarà exclusivament el nivell més alt acreditat.  
- Oral: 0,25 punts.  
- Elemental: 0,50 punts.  
- Mitjà: 0,75 punts.  
- Superior: 1 punt.  
La valoració màxima que es podrà obtindre en este apartat serà d'1 punt.  
B. Coneixement d'idiomes de la Unió Europea:  
1. Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per mitjà d'un títol universitari i este títol haja sigut puntuat en el subapartat A-2 d'este barem, no es podrà computar també dins d'este subapartat C-1.  
  
La valoració màxima que es podrà obtindre en este subapartat serà d'1 punt.  
2. En cap cas es valoraran en este apartat els coneixements de valencià ni els cursos a què es referix l'apartat D d'este barem.  
  
A. Coneixements addicionals:  
1. L'experiència professional relacionada directament amb l'objecte de les beques convocades es valorarà amb un màxim de 2 punts, a raó de 0,10 punts per cada mes complet treballat.  
2. Els cursos de formació relacionats amb l'objecte de les beques convocades es valoraran amb un màxim de 4 punts, atenent els criteris que s'expliquen tot seguit.  
Es valoraran els cursos de formació i perfeccionament de duració igual o superior a 15 hores, que hagen sigut cursats o impartits per la persona interessada, d'acord amb l'escala següent:  
- De 200 o més hores: 3,00 punts.  
- De 100 o més hores: 2,00 punts.  
- De 75 o més hores: 1,50 punts.  
- De 50 o més hores: 1,00 punts.  
- De 25 o més hores: 0,50 punts.  
- De 15 o més hores: 0,20 punts.  
Els cursos a què haja assistit la persona interessada o que haja impartit hauran de pertànyer a organismes oficials o centres de formació reconeguts i es valoraran per una sola vegada, amb independència d'haver cursat o impartit edicions successives del mateix curs.  
En cap cas es valoraran en este subapartat els cursos a què es referixen els apartats B i C anteriors d'este barem.  
E. Entrevistes:  
Seran convocats a una entrevista que versarà sobre la seua formació, la seua trajectòria acadèmica, professional i els seus coneixements sobre les matèries relacionades amb l'objecte de les beques convocades els qui, amb una valoració mínima de 6,50 punts en la suma dels quatre primers apartats d'este barem de mèrits, hagen obtingut les 15 millors puntuacions.  
L'entrevista podrà ser valorada amb un màxim de 6,50 punts i el resultat se sumarà a la puntuació obtinguda per cada aspirant en els apartats anteriors d'este barem, a fi d'obtindre, com a resultat, la puntuació final del procés de selecció.  
Per a superar l'entrevista personal serà necessari obtindre, com a mínim, un punt, i serà la comissió avaluadora la que establisca els criteris de ponderació per a determinar l'atorgament de la puntuació corresponent a cada aspirant.  
De conformitat amb el que establix la base novena de la convocatòria, els qui, després d'haver sigut citats a l'entrevista, hagen sigut avaluats per este concepte i no hagen resultat adjudicataris de les beques, quedaran inclosos, per orde decreixent de puntuació, en la borsa de reserva.